b'\n_START_ARTICLE_\nHuurre Group\n_START_SECTION_\nPorkka Group\n_START_PARAGRAPH_\nHuurre Groupin tyt\xc3\xa4ryhti\xc3\xb6 Porkka Group valmistaa kylm\xc3\xa4kaappeja, kylm\xc3\xa4huoneita, l\xc3\xa4\xc3\xa4ke ja laboratoriokaappeja sek\xc3\xa4 tarjoilukalusteita.\n_START_SECTION_\nHistoriaa\n_START_PARAGRAPH_\nHuurteen perusti vuorineuvos Paavo V. Suominen yhden miehen yritykseksi vuonna 1946, kun Elinkeinotoiminnan s\xc3\xa4\xc3\xa4nn\xc3\xb6stelytoimikunta antoi h\xc3\xa4nelle luvan perustaa j\xc3\xa4\xc3\xa4hdytyslaitteiden huoltoliike Tampereelle, ensimm\xc3\xa4isen\xc3\xa4 Helsingin ulkopuolelle. Yritys aloitti Suomisen perheen kylpyhuoneessa. Pian yhti\xc3\xb6 valmisti huippumoderneja irtomaidon myyntip\xc3\xb6yti\xc3\xa4 ja lihatuotteiden kylm\xc3\xa4lasikoita ruokakauppoihin. Vientitoiminta alkoi jo 1950-luvun lopulla Neuvostoliittoon ja Ruotsiin._NEWLINE_Vuonna 1961 k\xc3\xa4ynnistyi tehdas Yl\xc3\xb6j\xc3\xa4rvell\xc3\xa4. Kaupan ja teollisuuden kylm\xc3\xa4tilojen ohella tuotevalikoimaan tulivat mukaan 1970-luvun lopulla kotikylmi\xc3\xb6t. Huurre kansainv\xc3\xa4listyi ja laajensi kokonaisiin projektitoimituksiin rakentaen eri puolille maailmaa muun muassa teurastamoja, siipikarjan k\xc3\xa4sittelylaitoksia ja kalanjalostamoja._NEWLINE_Huurre Clean Room Oy syntyi puhdastilojen suunnittelua ja rakentamista varten.'